Ο **Παύλος Παυλίδης** (Βρέμη, 13 Οκτωβρίου 1964) είναι Έλληνας μουσικός, στιχουργός και τραγουδοποιός. Γεννήθηκε στις 13 Οκτωβρίου του 1964 στη Βρέμη μεγάλωσε στη Βέροια και ζει στην Αθήνα. Γνωστός στο ευρύ κοινό έγινε ως κιθαρίστας στη ροκ μπάντα Μωρά στη Φωτιά (1986 - 1988) και μετέπειτα ως frontman και στιχουργός στα Ξύλινα Σπαθιά (1993 - 2003). Από το 2004 ακολουθεί solo καριέρα και συνεργάστηκε με τους B-Movies μέχρι το 2020, οπότε και διαλύθηκαν. Σήμερα συνεργάζεται με την νέα του μπάντα, τους Hotel Alaska.

Προσωπική ζωή
-------------

Οι γονείς του ήταν μετανάστες στη Γερμανία, ενώ ο ίδιος την επισκέπτεται συχνά. Πέρασε σημαντικό μέρος της ζωής του στο εξωτερικό και κυρίως στο Παρίσι και την Γενεύη.

Καριέρα
-------

Μωρά στη Φωτιά
--------------

Στην Ελλάδα αρχίζει να δραστηριοποιείται σαν κιθαρίστας σε τραγούδια του Στέλιου "Σαλβαδόρ" Παπαϊωάννου, με το συγκρότημα Μωρά στη Φωτιά, την περίοδο 1986 - 1988, οπότε και αποχωρεί, μετά την ηχογράφηση και κυκλοφορία του πρώτου δίσκου "Μωρά στη Φωτιά", το 1987.

Ξύλινα Σπαθιά
-------------

*Κύριο άρθρο: Ξύλινα Σπαθιά*

Δημιουργικότερη, ωστόσο, περίοδος στη ζωή του θεωρείται αυτή των Ξύλινων Σπαθιών, στα οποία συμμετείχε από το 1993 ως το 2003. Μεγαλύτερες εμπορικές επιτυχίες του με τα Ξύλινα Σπαθιά υπήρξαν τα τραγούδια: "Ο βασιλιάς της σκόνης", "Αδρεναλίνη" και "Λιωμένο παγωτό".

Παύλος Παυλίδης & B-Movies
--------------------------

Μετά την αποχώρηση από τα Ξύλινα Σπαθιά, ο Παυλίδης έφτιαξε το συγκρότημα τους B-movies. Το 2004, κυκλοφόρησε ο πρώτος προσωπικός του δίσκος με τίτλο "Αφού λοιπόν ξεχάστηκα". Το 2006 κυκλοφορεί ο δίσκος "Άλλη μια μέρα", σε συνεργασία με τους B-movies. Το 2008, κυκλοφορεί το "Live στο θέατρο Απόλλων της Σύρου", μαζί με τους B-Movies. Το καλοκαίρι του 2009, κυκλοφορεί το DVD "REC", το οποίο περιέχει ένα ντοκιμαντέρ 72 λεπτών γύρω από τα τραγούδια των προσωπικών δίσκων του, της μουσικής του καριέρας και των παραστάσεων στη Σύρο, δώδεκα τραγούδια από τις παραστάσεις στο θέατρο Απόλλων και ένα audio CD με τραγούδια από τους προσωπικούς του δίσκους σε διαφορετικές εκτελέσεις και μία ακουστική εκτέλεση του "Τροφή για τα θηρία". Το 2010, κυκλοφορεί ο δίσκος "Αυτό το πλοίο που όλο φτάνει", σε συνεργασία με τους B-movies. Το 2013, κυκλοφορεί ο δίσκος "Ιστορίες που ίσως έχουν συμβεί" και το 2015 επιστρέφει με τον δίσκο "Στον διπλανό ουρανό". Τον Απρίλιο του 2016 κυκλοφόρησε η δισκογραφική δημιουργία με τίτλο "Μια πυρκαγιά σ' ένα σπιρτόκουτο", που περιέχει 12 καινούργια τραγούδια.

Παύλος Παυλίδης & Hotel Alaska
------------------------------

Το 2021 κυκλοφόρησε τον δίσκο "Το μαύρο κουτί".

Δισκογραφία
-----------

### Μωρά στη Φωτιά

* Μωρά στη Φωτιά, 1987

### Ξύλινα Σπαθιά

* Ξεσσαλονίκη, 1993
* Πέρα απ' τις πόλεις της ασφάλτου, 1995
* Μια ματιά σαν βροχή, 1997
* Τροφή για τα θηρία, 1999
* Ένας κύκλος στον αέρα, 2000
* Live, 2003
* The Best Of, 2005

### Παύλος Παυλίδης

* Αφού λοιπόν ξεχάστηκα, 2004
* Άνοιξη / Στο μάτι του κυκλώνα - EP Single, 2021
* Άννα, 2021
* Το παιδί με το πατίνι, 2021
* Το μαύρο κουτί, 2021 (δίσκος που περιέχει τα single του 2021)
* Πέρα από τη Θάλασσα, 2023(Δίσκος με διασκευές σε τραγούδια του Γιάννη Μαρκόπουλου)

### Παύλος Παυλίδης & B-Movies

* Άλλη μια μέρα, 2006
* Live στο Θέατρο Απόλλων της Σύρου, 2008
* Αυτό το πλοίο που όλο φτάνει, 2010
* Ιστορίες που ίσως έχουν συμβεί, 2013
* Στον διπλανό ουρανό, 2015
* Κατάδικος / Τα Σκουπίδια - EP Single, 2015
* Μια πυρκαγιά σ' ένα σπιρτόκουτο, 2016
* Νέα Βαρβαρότητα / Δεσποινίς - EP Single, 2018
* Απέναντι / Άφησα Τον Φόβο Να Φύγει - EP Single, 2020

### Συμμετοχές

* Γιώργος Χριστιανάκης - Ο θυρωρός, 2001
* Viton & Stel - Wooden Swordz, 2004
* Θέρος, 2005
* Νίκος Ζούδιαρης - Για ποιο ταξίδι μου μιλάς, 2007
* Mad Max, 2008
* Ορφέας Περίδης - Live & με τους φίλους του, 2009
* Γιαν Βαν - Κακό Ποίημα, 2019

Παραπομπές
----------

1. ↑  Καρδερίνης, Κώστας Γ. «Καμιά φορά όταν ξυπνάω, ακούω φωνές, παραμιλάω».
2. ↑  «Παύλος Παυλίδης>Ιστορία». pavlospavlidis.gr. Αρχειοθετήθηκε από το πρωτότυπο στις 24 Οκτωβρίου 2014. Ανακτήθηκε στις 3 Ιανουαρίου 2015.
3. ↑  «https://pavlospavlidis.bandcamp.com/».  Εξωτερικός σύνδεσμος στο `|title=` (βοήθεια)

Συνεντεύξεις
------------

* «Η απουσία του λόγου είναι και λίγο ευεργετική»
* «Τα τελευταία χρόνια προσπαθώ να εντρυφήσω στο ερωτικό τραγούδι »

Δείτε επίσης
------------

* Ξύλινα Σπαθιά